ઇન્ડિયા ટુડે-એક્સિસના ઉત્તર પ્રદેશની ચૂંટણી અંગે કરાવવામાં આવેલા સર્વેમાં ભારતીય જનતા પાર્ટીને પૂર્ણ બહુમત મળવાની વાત કહેવાઇ રહી છે. ઓપિનિયન પોલ અનુસાર ભારતીય જનતા પાર્ટીને આગામી વિધાનસભાની ચૂંટણીમાં ઉત્તર પ્રદેશમાં 206થી 216 સીટો મળવાની વાત કહેવાઇ રહી છે. પૂર્ણ બહુમત માટે 203 સીટો મળવી જરૂરી છે, આથી જો આમ થાય તો ભાજપને પૂર્ણ બહુમત માટે જરૂરી સીટો કરતાં પણ વધુ સીટો મળે અને ઉત્તર પ્રદેશમાં ભાજપની પૂર્ણ બહુમતવાળી સરકાર બને.